mk mk ru mk mk hbs_cyr mk ru ru mk uk hbs_cyr mk mk mk mk mk ru mk hbs_cyr mk hbs_cyr hbs_cyr mk mk mk mk bg ru hbs_cyr mk ru mk mk hbs_cyr mk ru ru mk uk hbs_cyr mk mk mk mk mk ru mk hbs_cyr mk hbs_cyr hbs_cyr mk mk mk mk bg ru hbs_cyr hbs_cyr mk mk mk mk mk mk mk mk mk en mk mk mk mk mk mk mk mk mk mk mk mk mk mk mk mk ru en hbs_cyr mk mk
УГОСТИТЕЛСКО-ТУРИСТИЧКА | СОУ „Јосиф Јосифовски“ – Гевгелија
Уплатници за испити и дупликат
Во учебната 1978/1979 година започнува со работа Угостителско-туристичка насока.
Угостителството претставува стопанска дејност која врши разни услуги на луѓето за задоволување на нивните потреби за сместување, исхрана, пијалаци, забава и разонода. Доколку подобро го разгледаме технолошкиот процес на работењето, ќе видиме дека угостителството е делумно услужна дејност, односно дека во своето работење врши и производство. Подготвувањето на храна и пијалаци има карактер на производен труд, а со тоа спаѓа во подрачјето на материјалното производство, а додека пак, изнајмувањето на соби претставува услуга, со што има карактер на непроизводствен труд.
Туризмот е стопанска дејност која настанала како резултат на масовното движење на луѓето заради задоволување на нивните потреби за одмор и рекреација. Туризмот е многу специфична стопанска дејност бидејќи претставува збир на различни дејности со кои се задоволуваат потребите на туристичките потрошувачи.
Приготвува прехранбени продукти за финализирање на различни видови готварски производи: ладни и топли предјадења, супи, чорби и потажи, основни сосови и фондови, јадења од месо, риби и ракови и морски плодови, прилози, вегетаријански јадења, салати, слаткарски производи, национални јадења, правилна храна; сервира, декорира и испорачува јадења во соодветни садови; води и ажурира евиденција за работата во кујната, работи во согласност со нормативите и гарантира за квалитетот на работа и услуги, како и извршува работи во согласност со прописите за заштита на работната средина и на околината. Со стекнување на квалификацијата, ученикот може да работи како Готвач.
Врши подготвителни работи во угостителскиот објект и во салата за послужување и применува кодекс на облекување; пречекува и прима гости, прима порачки и послужува гости со примена на угостителските техники на послужување; приготвува и послужува отворени, флаширани и мешани пијалаци и напитоци; врши пресметка на услуги и испраќа гости; работи во согласност со нормативите и гарантира за квалитетот на работа и услугите, како и извршува работи во согласност со прописите за заштита на работната средина и на околината. Со стекнување на квалификацијата, ученикот може да работи како Келнер.
Хотелско-туристички техничар (четиригодишно образование)
Извршува работни задачи на агенциски и рецепционерски службеник со цел задоволување на барањата на клиентите; резервација на услуги и софтверски програми во угостителско-туристичкото работење, креирање производи и услуги по желба на клиентот; врши работни задачи при пречекување, сместување и испраќање гости во угостителскиот објект и пресметување цени на угостителско – туристички производи и услуги. Со стекнување на квалификацијата, ученикот може да работи како Агенциски службеник, Рецепциски службеник.
Зошто да учите угостителство и туризам?
Ќе учите за дестинации, хотели, ресторани, туристички атракции, крстарења, настани, туристички услуги, туристички агенции, тур-оператори, превоз, авиокомпании и многу други работи кои заедно формираат една огромна индустрија.
Угостителството и туризмот се во постојан раст и има потреба од сè повеќе квалификувани работници и иноватори секоја година. Постојат толку многу добри причини зошто треба да учите угостителство и туризам. Туризмот е услужна индустрија. Насекаде во западниот свет услужните индустрии цветаат. Една од овие индустрии е угостителството и туризмот. Туризмот секоја година бележи огромен глобален раст и се предвидува да расте далеку во иднината. Дефинитивно е индустрија на иднината. Растот значи дека се повеќе квалификувани работници се потребни низ целиот свет.
Со проучување на туризмот стекнувате вештини и знаења за да бидете дел од овој раст. Со проучување на туризмот, вие се позиционирате точно во центарот на услугата. Учите вештини на комуникација и организација што се пренесуваат во многу други услужни дејности и индустрии.  Учите како да создавате туристички патувања и незаборавни искуства за патникот. Секој турист има различни очекувања, мотивации, расположенија, искуства и мислења што ќе ја направат вашата работа интересна и, исто така, неверојатно, предизвикувачка.
Зошто да се запишеш во нашата струка?
Затоа што имаме современ наставен план и програми според кои се извршува теоретско-практичната настава;
Затоа што стекнуваш знаења, вештини и искуства неопходни за твојата успешна професионална иднина;
Затоа што туризмот и угостителството се една од најбрзорастечките дејности во светот;
Затоа што ќе имаш можности да учествуваш во значајни натпревари и манифестации;
Затоа што можеш да научиш странски јазици кои ќе ти бидат од огромна корист во професионалната кариера;
Затоа што во текот на наставата ќе имаш можност да учествуваш во организација и реализација на стручни патувања, посети и екскурзии;
Затоа што сакаш да патуваш, да запознаваш други култури и народи.
Средното општинско училиште „Јосиф Јосифовски“ е лоциран на ул. „Македонија“ бр.1 во центарот на Гевгелија и се простира на површина во делот под згради на 6.582 m2. Центарот располага со дворна површина од 13.000 m2, отворено игралиште за мал фудбал и кошарка со површина од 1.800 m2.
Училиштето располага со ресторан кој служи за изведување на професионална пракса на учениците од угостителската струка, но и за одржување на веселби, семинари, коктели и слично.
Телефон: +389 34 212 032 (Мирјана)
СОУ ЈОСИФ ЈОСИФОВСКИ - Гевгелија
СОУ „Јосиф Јосифовски“ – Гевгелија POWERED BY United Themes™